Internodierne herefter stadig er yderst korte. Medens de første Leds 

 Blade kun opnaar en meget ringe Størrelse og hurtig falder af, er 

 det alene i de kortleddede Dele, at de Blade, som har Betydning 

 for Assimilationen, udvikles. Ligeledes er det udelukkende herfra, 

 at saavel vegetativ som floral Forgrening (Blomsterstandsdannelse) 

 finder Sted. De Opgaver, som især paahviler Skud, nemlig Frem- 

 bringelsen af assimilerende Blade og Blomster og Dannelsen af nye 

 Grene, er derfor alle henlagte til de kortleddede, medens ingen af 

 dem tilsyneladende opfyldes af de langleddede Dele, hvormed 

 ethvert Sideskud begynder, idet der paa dem hverken dannes Blade 

 af nogen Betydning for Assimilationen eller Forgreninger af nogen 

 Art. Ikke destomindre har de dog deres væsentlige Betydning, som 

 maa søges i, at Døtreskuddenes løvbladbærende (assimilerende) Gren- 

 ender ved dem føres ud af Moderskuddets Skygge, et Forhold, der 

 hos en Art som Rh. conjugata, de andre Mangrove-Rhizophoraceer 

 og iøvrigt et stort Antal tropiske Træer og Buske, hvor Løvbladene 

 sidder tæt sammentrængte, naturligvis maa være af særlig Betyd- 

 ning. Foruden sin Betydning som Strækningsbælte faar Side- 

 skuddenes første, langleddede Del desuden en anden x ), nemlig den, 

 at det første Bladpars Axelblade omslutter og beskytter Skuddet, 

 medens det er i Knoptilstand. 



I et Skud har vi altsaa følgende Dele med forskellig Funktion: 

 1) Et langleddet Strækningsbælte, hvis Blade er betydningsløse for 

 Assimilationen, men hvor det første Bladpar spiller en Rolle ved at 

 beskytte Skuddet i Knoptilstand. 2) Et kortleddet Bælte, som 

 bærer assimilerende Blade og Blomsterstande og hvorfra Skuddet 

 forgrenes. 3) Et ugrenet bladbærende og blomstrende Bælte. 



Rhizophora mucronata Lam. 



Rhizophora mucronata er i de Egne, hvor jeg har rejst, langt 

 fra saa almindelig udbredt og spiller langt fra den samme Rolle 

 som den mindre, ovenfor omtalte Art af samme Slægt Rh. con- 

 jugata. Saa vidt man kan se af Litteraturen (f. Ex. Schimper: 

 Indo-malay. Strandflora, p. 63) er Forholdet altsaa her et andet 



') Det allerførste Internodium kan iøvrigt i Stedet for at strække sig og naa 

 den sædvanlige betydelige Længde forblive kort; i saa Fald er det 2. eller 3. 

 det længste. 



